1-mavzu: Kompyuter tarmog‘i - bet 10

|
1-mavzu: Kompyuter tarmog‘i
|
bet | 10/41 | Sana | 17.05.2024 | Hajmi | 1,43 Mb. | | #240041 |
Token—Ring paket formati 5.10-rasmda keltirilgan. Boshlang‘ich va oxirgi taqsimlagichlardan va shuningdek, ega bo‘lishni boshqarish baytidan tashqari, paket tarkibiga paketni boshqarish bayti, uzatish va qabul qilish qurilmalarining tarmoq manzili, axborotlar, nazorat bitlar yig‘indisi va paket holatini ko‘rsatuvchi baytlar kiradi.
Paket maydonlarining vazifasi quyidagilardan iboratdir:
boshlang‘ich taqsimlovchi (SD) - bu paketni boshlanish belgisi;
ega bo‘lishni boshqarish bayti (AC) — bu markerda qanday maqsadda foydalanilsa, bu yerda ham xuddi shu;
paketni boshqarish bayti (FC - Frame Control) paket (kadr) turini aniqlaydi;
paketni jo‘natuvchi va qabul qiluvchini olti baytli manzili standart formatli 3.2-bobda ko‘rib chiqilgan;
axborotlar maydoni, uzatiladigan axborotni yoki axborot almashinuvini boshqarish buyruqlarini o‘z tarkibiga oladi;
nazorat bitlar maydoni 32 razryadli paketni davriy nazorat bitlar yig‘indisi (CRC);
oxirgi taqsimlovchi paketni tamom bo‘lganligini bildiradi. Bundan tashqari, u uzatilayotgan paket oraliq paketi yoki uzatilayotgan paketlarning oxirgisi ekanligini aniqlaydi va shuningdek, paketni xatoligi haqidagi belgi ham mavjud (buning uchun maxsus bit ajratilgan);
paket holatini bildiruvchi baytning vazifasi: qabul qiluvchi qurilma tomonidan paket qabul qilinganligi va xotirasiga yozilganligi haqidagi ma’lumot bo‘ladi. Uning yordamida paket jo‘natuvchi paketi manzilga bexato yetib borganligi haqida ma’lumot oladi yoki xato qabul qilingan bo‘lsa, qaytadan uzatish xabarini oladi.
Qayd qilib o‘tish lozimki, uzatiladigan bir paket tarkibida ruxsat etilgan axborotning kattaligi, Ethernet tarmog‘iga nisbatan tarmoq ish unumdorligini oshirish uchun hal qiluvchi omil bo‘lib qolishi mumkin. Nazariy jihatdan 16 Mbit/s uzatish tezligi uchun, axborot maydonining uzunligi 18 Kbaytga yetishi mumkin, katta hajmdagi axborotlarni uzatishda bu ko‘rsatgich muhim. Lekin hatto 4 Mbit/s tezlikda ham Token-Ring qo‘llanilgan tarmoqqa ega bo‘lishning marker usuli sharofati bilan haqiqatda tezkor Ethernet (10 Mbit/s) tarmog‘iga qaraganda katta tezlikka erishadi, ayniqsa, katta yuklamalarda (30-40 % yuqori) CSMA/CD usulning kamchiliklari, ya’ni konflikt holatlarni hal qilishga ko‘p vaqt sarflanishi pand berib qo‘yadi.
Token-Ring tarmog‘ida oddiy paket va markerdan boshqa yana maxsus boshqarish paketi ham jo‘natilishi mumkin, u uzatishlarni uzush uchun xizmat qiladi. U xohlagan vaqtda va axborot oqimining xohlangan joyida uzatilishi mumkin. Bu paket hammasi bo‘lib, ikkita bir baytli maydonni tashkil qiladi.
Token-Ring tarmog‘ini tezligi yuqori bo‘lgan versiyalarida (16 Mbit/s va undan ham yuqori) markerni erta tashkil qilish usuli (ETR — Early Token Release) qo‘llanilgan. U tarmoqni unumsiz ishlatilishiga yo‘l qo‘ymaydi. ETR usulining ma’nosi, markerga ulangan o‘z paketini jo‘natib bo‘lishi bilan har qanday abonent tarmoqqa yangi bo‘sh marker hosil qilib uzatadi, ya’ni hamma boshqa abonentlar o‘z paketlarini uzatishni oldingi abonent paketini uzatib bo‘lishi bilanoq boshlashlari mumkin (markerni butun halqa bo‘ylab harakat qilib kelishini poylab turmasdan).
|
| |